Thomas Ceccon

**Thomas Ceccon** (s. 27. tammikuuta 2001 Thiene) on italialainen uimari. Hän on voittanut 100 metrin selkäuinnissa olympiakultaa ja eri uintimuodoissa seitsemän maailmanmestaruutta, joista kolme pitkällä radalla ja neljä lyhyellä radalla.

Ceccon kilpaili olympialaisissa ensimmäisen kerran Tokiossa 2021. Hän saavutti hopeaa 4&nbsp;×&nbsp;100 metrin vapaauintiviestissä, jossa hän ui toisen osuuden, ja pronssia 4&nbsp;×&nbsp;100 metrin sekauintiviestissä, jossa hän ui ensimmäisenä olleen selkäuintiosuuden. Hän sijoittui neljänneksi 100 metrin selkäuinnissa, jossa hän jäi 0,11 sekunnin päähän mitalista, ja sekajoukkueiden 4&nbsp;×&nbsp;100 metrin sekauintiviestissä sekä karsiutui 100 metrin vapaauinnin välierissä.

Pariisin olympialaisissa 2024 Ceccon saavutti pronssia 4&nbsp;×&nbsp;100 metrin vapaauintiviestin toisen osuuden uimarina ja voitti kultaa 100 metrin selkäuinnissa 0,32 sekunnin erolla Kiinan Xu Jiayuhun. Hän sijoittui yhdeksänneksi 200 selkäuinnin välierissä ja 4&nbsp;×&nbsp;100 metrin sekauintiviestin alkuerissä.

Ceccon sai ensimmäiset mitalinsa pitkän radan MM-kilpailuista Budapestissa 2022, jolloin hän voitti maailmanmestaruuden 100 metrin selkäuinnissa ja 4&nbsp;×&nbsp;100&nbsp;metrin sekauintiviestissä. Lisäksi hän sai pronssia 4&nbsp;×&nbsp;100&nbsp;metrin vapaauintiviestissä. Fukuokassa 2023 hän saavutti kultaa 50 metrin perhosuinnissa sekä hopeaa 100 metrin selkäuinnissa ja 4&nbsp;×&nbsp;100&nbsp;metrin vapaauintiviestissä. Singaporen MM-kilpailuissa 2025 hän saavutti hopeaa 100 metrin selkäuinnissa ja miesten 4&nbsp;×&nbsp;100&nbsp;metrin vapaauintiviestissä sekä pronssia 50 metrin perhosuinnissa.

Lyhyen radan MM-kilpailuissa Ceccon on saavuttanut 100 metrin sekauinnissa kultaa 2022 ja pronssia 2021. 4&nbsp;×&nbsp;50&nbsp;metrin vapaauintiviestissä hän on saanut hopeaa 2022, 4&nbsp;×&nbsp;100&nbsp;metrin vapaauintiviestissä kultaa 2022 ja hopeaa 2021, 4&nbsp;×&nbsp;200&nbsp;metrin vapaauintiviestissä pronssia 2022, 4&nbsp;×&nbsp;50&nbsp;metrin sekauintiviestissä kultaa 2022 ja pronssia 2021 sekä 4&nbsp;×&nbsp;100&nbsp;metrin sekauintiviestissä kultaa 2021 ja pronssia 2022.

Pitkän radan EM-kilpailuissa Ceccon saavutti Budapestissa 2021 pronssia miesten ja sekajoukkueiden 4&nbsp;×&nbsp;100&nbsp;metrin vapaauintiviestissä sekä miesten 4&nbsp;×&nbsp;100&nbsp;metrin sekauintiviestissä. Roomassa 2022 hän voitti Euroopan-mestaruuden 50 metrin perhosuinnissa, 100 metrin selkäuinnissa sekä miesten 4&nbsp;×&nbsp;100&nbsp;metrin vapaa- ja sekauintiviesteissä. Hopeaa hän saavutti 50 metrin selkäuinnissa ja sekajoukkueiden 4&nbsp;×&nbsp;100&nbsp;metrin sekauintiviestissä.

Lyhyen radan EM-kilpailuissa Ceccon on saavuttanut henkilökohtaisilla matkoilla kultaa 100 metrin selkäuinnissa 2025 sekä 200 metrin sekauinnissa hopeaa ja 50 metrin perhosuinnissa pronssia 2021. 4&nbsp;×&nbsp;50&nbsp;metrin vapaauintiviestissä hän on saanut kultaa 2025, hopeaa 2021 ja 2023 sekä pronssia 2019. 4&nbsp;×&nbsp;50&nbsp;metrin sekauintiviestissä hän on voittanut Euroopan-mestaruuden 2021 ja 2023.

Ceccon saavutti nuorten olympialaisista 2018 kultaa 50 metrin vapaauinnissa, hopeaa 50 metrin selkäuinnissa ja 200 metrin sekauinnissa sekä pronssia 100 metrin selkäuinnissa ja 4&nbsp;×&nbsp;100&nbsp;metrin vapaauintiviestisä. Nuorten MM-kilpailuissa hän saavutti kaksi kultaa, yhden hopean ja kolme pronssia sekä nuorten EM-kilpailuissa neljä kultaa, kolme hopeaa ja kaksi pronssia.

## Lähteet